text: Eks-direktør anmeldt til politiet
  08 marts 2010 kl. 07.29
  En Louis Vuitton-taske, et par Ipods og hårde hvidevarer til hele huset. Det er et par af de ting, som den tidligere direktør i bølgeenergifirmaet Wave Star Energy, Per Resen Steenstrup, angiveligt har købt på selskabets regning.
  Det skriver dagbladet Børsen.
  Eksdirektøren har angiveligt misbrugt knap halvanden million af bølge-virksomhedens midler til private formål. Det skriver advokat Carsten Højer, der er i kurator i boet, i en underretning til Nordsjællands Politis afdeling for økonomisk kriminalitet.
  
  Erstatningskrav: 1,4 mio. kr.
  Advokaten anslår, at det samlede erstatningskrav mod Per Resen Steenstrup vil blive på 1,4 millioner kroner.
  Per Resen Steenstrup blev fyret som direktør for Wave Star Energy i september 2009.
  